**М И Н И С Т Е Р С Т В О З А Е К О Н О М И Ј А**

**П Р Е Д Л О Г НА ЗАКОН**

**за изменување и дополнување на Законот за јавните претпријатија, по скратена постапка**

**Скопје, јануари 2015 година**

В О В Е Д

ОЦЕНА НА СОСТОЈБИТЕ ВО ОБЛАСТА ШТО ТРЕБА ДА СЕ УРЕДИ СО ЗАКОНОТ И ПРИЧИНИ ЗА ДОНЕСУВАЊЕ НА ЗАКОНОТ

Во врска со Заклучокот на Владата на Република Македонија од Извадокот од Нацрт -записникот од четириесет и петата седница одржана на 29.12.2014 година по т.138**,** Министерството за економија пристапи кон изменување и дополнување на Законот за јавните претпријатија, во насока на тоа што се воведува одредба со која се дава можност статутите на јавните претпријатија да се дополнат со обврска за органот на надзор да дава одобрение на сите одлуки на органот на управување кои се однесуваат на износите над 50.000 евра.Поточно, предложената измена е општа и системска која овозможува надзорниот одбор за контрола да дава одобрение на актите донесени од управниот одбор, во случаевите кога тоа е утврдено со статутот на јавното претпријатие. Со воведувањето на оваа законска одредба би се овозможило подобрување на работењето на јавните претпријатија со тоа што ќе се обезбеди поголема контрола и надзор во работењето на органите на управување во јавните претпријатија.

II. ЦЕЛИ, НАЧЕЛА И ОСНОВНИ РЕШЕНИЈА НА ПРЕДЛОГОТ НА ЗАКОН

Целта на предложеното изменување и дополнување на законот е да овозможи подобро функционирање и работење на јавните претпријатија преку зголемената контрола и надзор над работењето на органите на управување во јавните претпријатија.

III. ОЦЕНА НА ФИНАНСИСКИТЕ ПОСЛЕДИЦИ ОД ПРЕДЛОГОТ НА ЗАКОН ВРЗ БУЏЕТОТ И ДРУГИТЕ ЈАВНИ ФИНАНСИСКИ СРЕДСТВА

Пределог законот не предизвикува финансиски импликации врз Буџетот на Република Македонија.

IV. ПРОЦЕНА НА ФИНАНСИСКИТЕ СРЕДСТВА ПОТРЕБНИ ЗА СПРОВЕДУВАЊЕ НА ЗАКОНОТ И НАЧИНОТ НА НИВНОТО ОБЕЗБЕДУВАЊЕ, КАКО И ПОДАТОЦИ ЗА ТОА ДАЛИ СПРОВЕДУВАЊЕТО НА ЗАКОНОТ ПОВЛЕКУВА МАТЕРИЈАЛНИ ОБВРСКИ ЗА ОДДЕЛНИ СУБЈЕКТИ

За спроведување на законот не е потребно обезбедување дополнителни финансиски средства и истиот не повлекува материјални обврски за одделни субјекти.

V. СКРАТЕНА ПОСТАПКА

Со оглед на тоа што не е во прашање сложен и обемен закон, согласно член 170 од Деловникот на Собранието на Република Македонија, се предлага Собранието да расправа по Предлог на законот во скратена постапка.

ПРЕДЛОГ

на Закон за изменување дополнување на Законот за јавните претпријатија

Член 1

Во Законот за јавните претпријатија (“Службен весник на Република Македонија” бр. 38/96, 6/02, 40/03, 49/06, 22/07, 83/09, 97/10, 6/12, 119/13, 41/2014 и 138/2014) во членот 27 по ставот 3 се додава нов став 4 кој гласи:

 “ Надзорниот одбор за контрола може да дава одобрение на актите донесени од управниот одбор, доколку тоа е утврдено со статутот на јавното претпријатие. „

 Ставовите 4 и 5 стануваат ставови 5 и 6.

Член 2

Овој закон влегува во сила осмиот ден од денот на објавувањето во „Службен весник на Република Македонија”.

ОБРАЗЛОЖЕНИЕ НА ПРЕДЛОГ ЗАКОНОТ ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА ЈАВНИТЕ ПРЕТПРИЈАТИЈА

I.објаснување на содрЖината на одредбите на предлог законот

Со членот 1 од Предлог на законот се врши дополнување на членот 27 со нов став 4, со кој се дава можност надзорниот одбор за контрола да дава одобрение на актите донесени од управниот одбор, доколку истото е уврдено со статутот на јавното претпријатие.

 Членот 2 од Предлог законот е завршната одредба за стапување на сила на законот.

II. МЕЃУСЕБНА ПОВРЗАНОСТ НА РЕШЕНИЈАТА СОДРЖАНИ ВО ПРЕДЛОЖЕНИТЕ ОДРЕДБИ

Предложените одредби во законот се меѓусебно поврзани во одделни взаемни решенија во самиот закон.

III. ПОСЛЕДИЦИ ШТО ЌЕ ПРОИЗЛЕЗАТ ОД ПРЕДЛОЖЕНИТЕ РЕШЕНИЈА

Со предложеното решение во законот ќе се овозможи поголема контрола и надзор во работењето на органите на управување во јавните претпријатија, кое ќе придонесе за подобро функционирање и работење на јавното претпријатие.

IV.ТЕКСТ НА ОДРЕДБИТЕ НА ЗАКОНОТ ЗА ЈАВНИТЕ ПРЕТПРИЈАТИЈА КОИ СЕ МЕНУВААТ И ДОПОЛНУВААТ

Член 27

Заради вршење на работите на контрола надзорниот одбор за контрола може да врши испитување на лице место на сите документи и списи на јавното претпријатие.Надзорниот одбор за контрола може заради испитување на документите и списите на јавното претпријатие да повика стручни лица кои ќе му помагаат во решавањето на надзорот.

Членовите на надзорниот одбор за контрола можат да присуствуваат на седницата на управниот одбор и им се доставува покана со сите материјали што им се доставуваат на членовите на управниот одбор.

Надзорниот одбор за контрола задолжително ги прегледува годишните сметки и извештајот за работа на јавното претпријатие и по прегледувањето му дава мислење на Управниот одбор. Управниот одбор не може да ги усвои годишните сметки и извештајот за работењето на јавното претпријатие , ако претходно не добие позитивно мислење од надзорниот одбор за контрола.

Извештајот за прегледот на годишните сметки и извештајот за работењето на јавното претпријатие со свое мислење, надзорниот одбор за контрола му го доставува на министерот за финансии.. Во извештајот до министерот за финансии, надзорниот одбор за контрола го известува за состојбата на јавното претпријатие врз чие работење врши контрола.Надзорниот одбор за контрола копие од извештајот му доставува и на министерот надлежен за работите на соодветната дејност.

Надзорниот одбор задолжително се состанува најмалку четири пати годишно.